ประกาศกระทรวงเกษตรและสหกรณ์ประกาศกระทรวงเกษตรและสหกรณ์เรื่องกำหนดห้ามใช้เครื่องมือทำการประมงบางชนิดทำการประมงในฤดูปลามีไข่ วางไข่ และเลี้ยงตัวในวัยอ่อนในที่จับสัตว์น้ำบางส่วนของจังหวัดประจวบคีรีขันธ์ชุมพร และสุราษฎร์ธานีภายในระยะเวลาที่กำหนด[๑] โดยที่ผลการศึกษาทางวิชาการของกรมประมงซึ่งได้ติดตามศึกษามาเป็นระยะเวลานานปรากฏชัดว่าบริเวณทะเลอ่าวไทยในเขตท้องที่จังหวัดประจวบคีรีขันธ์ชุมพร และสุราษฎร์ธานี เป็นแหล่งซึ่งสัตว์น้ำบางชนิดวางไข่และอาศัยเลี้ยงตัวในวัยอ่อนในช่วงระยะเวลาตั้งแต่เดือนกุมภาพันธ์ถึงเดือนพฤษภาคมของทุกปีโดยเฉพาะสัตว์น้ำประเภทปลาทูซึ่งเป็นทรัพยากรสัตว์น้ำที่มีคุณค่าและมีความสำคัญต่อเศรษฐกิจของประเทศจึงได้มีการกำหนดมาตรการห้ามใช้เครื่องมือทำการประมงที่มีประสิทธิภาพบางชนิดทำการประมงในบริเวณดังกล่าวแต่ในปัจจุบันปรากฏว่าชาวประมงได้พัฒนาและดัดแปลงเครื่องมือทำการประมงบางประเภทให้สามารถจับพ่อแม่พันธุ์สัตว์น้ำและสัตว์น้ำวัยอ่อนได้โดยไม่ต้องห้ามตามมาตรการดังกล่าวทำให้มาตรการที่กำหนดไว้ไม่สามารถบังคับใช้ให้มีประสิทธิภาพต่อไปได้กระทรวงเกษตรและสหกรณ์จึงเห็นสมควรแก้ไข้ปรับปรุงมาตรการห้ามใช้เครื่องมือทำการประมงในพื้นที่ดังกล่าวอาศัยอำนาจตามความในมาตรา๓๒ (๑) (๒) (๔) และ (๕) แห่งพระราชบัญญัติการประมง พ.ศ. ๒๔๙๐รัฐมนตรีว่าการกระทรวงเกษตรและสหกรณ์ จึงออกประกาศกำหนด ดังต่อไปนี้ข้อ๑ ให้ยกเลิกประกาศกระทรวงเกษตรและสหกรณ์เรื่อง กำหนดห้ามใช้เครื่องมือทำการประมงบางชนิดทำการประมงในฤดูปลาที่มีไข่ วางไข่และเลี้ยงตัวในวัยอ่อน ในท้องที่จังหวัดประจวบคีรีขันธ์ ชุมพร และสุราษฎร์ธานีภายในระยะเวลาที่กำหนด ลงวันที่ ๒๔ กันยายน พ.ศ. ๒๕๔๒ข้อ๒ ฤดูปลาที่มีไข่ วางไข่และเลี้ยงตัวในวัยอ่อน กำหนดตั้งแต่วันที่ ๑๕ กุมภาพันธ์ ถึง ๑๕ พฤษภาคม ของทุกปีข้อ๓ ในฤดูที่กำหนดตามข้อ ๒ นั้นห้ามบุคคลใดใช้เครื่องมือดังต่อไปนี้ทำการประมง(๑)เครื่องมืออวนลากทุกชนิดที่ใช้ประกอบกับเรือกลยกเว้นเครื่องมืออวนลากที่ใช้ประกอบกับเรือกลลำเดียวที่ความยาวเรือไม่เกิน ๑๖ เมตรให้ทำการประมงได้เฉพาะในเวลากลางคืน (ตั้งแต่เวลาระหว่างพระอาทิตย์ตกและพระอาทิตย์ขึ้น)(๒)เครื่องมืออวนติดตาที่ใช้ประกอบกับเรือกลทำการประมงด้วยวิธีล้อมติดปลาทูหรือด้วยวิธีอื่นใดที่คล้ายคลึงกัน(๓)เครื่องมืออวนติดตาทุกชนิดที่ใช้ประกอบกับเรือกลทำการประมง ยกเว้นก.เครื่องมืออวนติดตาที่ใช้ประกอบกับเรือกลที่วางเครื่องกลางลำไม่มีเก๋ง (หลังคา) ขนาดความยาวเรือไม่เกิน๑๔ เมตร หรือการใช้เครื่องมืออวนติดตาที่ใช้ประกอบกับเรือยนต์เพลาใบจักรยาวข.เครื่องมืออวนติดตาที่ใช้ประกอบกับเรือกลและเครื่องมือกว๊านช่วยในการทำการประมงโดยใช้อวนที่มีขนาดความลึกอวนไม่เกิน๗๐ ช่องตาอวน ความยาวอวนตั้งแต่ ๔,๐๐๐เมตรลงมาในขณะทำการประมงแต่ละครั้ง ทำการประมงในช่วงเวลาระหว่างวันที่ ๑๕ เมษายนถึงวันที่ ๑๕ พฤษภาคม ของทุกปีกรณีใช้อวนตามข้อข. วรรคแรกซึ่งมีความยาวอวนเกินกว่า ๔,๐๐๐เมตรขึ้นไปในขณะทำการประมงในแต่ละครั้ง ห้ามใช้เครื่องมือกว๊านช่วยในการทำการประมงและต้องทำการประมงในช่วงเวลาระหว่างวันที่ ๑๕ เมษายน ถึงวันที่ ๑๕ พฤษภาคมของทุกปี(๔)เครื่องมืออวนล้อมจับทุกชนิดที่ใช้ประกอบกับเรือกลทำการประมง(๕)เครื่องมืออวนครอบ อวนช้อน หรืออวนยก ที่ใช้ประกอบกับเครื่องกำเนิดไฟฟ้า (เครื่องปั่นไฟ)ทำการประมงปลากะตัก(๖)เครื่องมืออวนรุนที่ใช้ประกอบกับเรือกลที่มีขนาดความยาวเรือเกินกว่า๑๔ เมตรขึ้นไปทำการประมงในที่จับสัตว์น้ำบางส่วนซึ่งเป็นทะเลของจังหวัดประจวบคีรีขันธ์ชุมพร และสุราษฎร์ธานี ตามพื้นที่เส้นล้อมรอบตั้งแต่ปลายแหลมเขาม่องไล่ซึ่งกำหนดเป็นจุดที่ ๑ ถึงจุดที่ ๗ ดังนี้จากจุดที่ ๑ เส้นแลตติจูด ๑๑° - ๔๙ ́ - ๔๐ ́ ́ เหนือ ตัดกับเส้นลองจิจูด ๙๙° - ๕๐ ́ - ๐๐ ́ ́ ตะวันออกท้องที่จังหวัดประจวบคีรีขันธ์ ตัดตรงไปทางทิศตะวันออก ถึงจุดที่ ๒จากจุดที่ ๒ เส้นแลตติจูด ๑๑° - ๔๙ ́ - ๔๐ ́ ́ เหนือ ตัดกับเส้นลองจิจูด ๑๐๐° - ๑๕ ́ - ๐๐ ́ ́ ตะวันออกแล้วตัดตรงไปทางทิศใต้ผ่านท้องที่จังหวัดชุมพร จังหวัดสุราษฎร์ธานี ถึงจุดที่ ๓จากจุดที่ ๓ เส้นแลตติจูด ๙° - ๑๕ ́ - ๐๐ ́ ́ เหนือ ตัดกับเส้นลองจิจูด ๑๐๐° - ๑๕ ́ - ๐๐ ́ ́ ตะวันออกแล้วตัดตรงไปทางทิศตะวันตก ถึงจุดที่ ๔จากจุดที่๔ เส้นแลตติจูด ๙° - ๑๕ ́ - ๐๐ ́ ́ เหนือ ตัดกับเส้นลองจิจูด ๙๙° - ๕๕ ́ - ๐๐ ́ ́ ตะวันออก แล้วตัดตรงไปถึงจุดที่ ๕จากจุดที่๕ เส้นแลตติจูด ๙° - ๒๒ ́ - ๐๐ ́ ́ เหนือ ตัดกับเส้นลองจิจูด ๙๙° - ๔๙ ́ - ๐๐ ́ ́ ตะวันออก แล้วตัดตรงไปถึงจุดที่ ๖จากจุดที่๖ เส้นแลตติจูด ๙° - ๒๒ ́ - ๐๐ ́ ́ เหนือ ตัดกับเส้นลองจิจูด ๙๙° - ๔๔ ́ - ๕๒ ́ ́ ตะวันออก แล้วตัดตรงไปทางทิศใต้เข้าหาฝั่งถึงจุดที่ ๗จากจุดที่๗ เส้นแลตติจูด ๙° - ๑๗ ́ - ๐๐ ́ ́ เหนือ ตัดกับเส้นลองจิจูด ๙๙° - ๔๔ ́ - ๕๒ ́ ́ตะวันออก ท้องที่จังหวัดสุราษฎร์ธานี ซึ่งสิ้นสุดจุดที่๗ดังปรากฏรายละเอียดตามแผนที่ท้ายประกาศนี้ข้อ๔ การวัดขนาดความยาวของเรือกลที่ใช้ประกอบกับเครื่องมือทำการประมงตามความในประกาศนี้ให้ใช้วิธีการวัดขนาดความยาวเรือคลอดลำ (Length Over All) หรือ (L.O.A.) คือวัดความยาวเรือทั้งหมดวัดสุดหัวถึงสุดท้ายข้อ ๕ ความในประกาศนี้มิให้ใช้บังคับแก่การทำการประมงเพื่อประโยชน์ทางวิชาการและได้รับอนุญาตเป็นหนังสือจากอธิบดีกรมประมงข้อ๖ ให้ประกาศฉบับนี้มีผลใช้บังคับเมื่อพ้นกำหนดสามสิบวันนับแต่วันปิดประกาศตามความในมาตรา ๖๐ แห่งพระราชบัญญัติการประมง พ.ศ. ๒๔๙๐ประกาศ ณ วันที่ ๒๔มกราคม พ.ศ. ๒๕๕๐ศาสตราจารย์ ธีระ สูตะบุตรรัฐมนตรีว่าการกระทรวงเกษตรและสหกรณ์[เอกสารแนบท้าย]๑. แผนที่แนบท้ายประกาศกระทรวงเกษตรและสหกรณ์เรื่อง กำหนดห้ามใช้เครื่องมือทำการประมงบางชนิดทำการประมงในฤดูปลามีไข่ วางไข่และเลี้ยงตัวในวัยอ่อนในที่จับสัตว์น้ำบางส่วนของจังหวัดประจวบคีรีขันธ์ชุมพร และสุราษฎร์ธานี ภายในระยะเวลาที่กำหนด ลงวันที่ ๒๔ มกราคม ๒๕๕๐(ดูข้อมูลจากภาพกฎหมาย)ชวัลพร/ปริยานุช/จัดทำ๑๔ กุมภาพันธ์๒๕๖๐นุสรา/ตรวจ๒๐ มีนาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๔๓ ง/หน้า ๑๔/๑๐ กุมภาพันธ์ ๒๕๖๐